ગાજિયાબાદ, 23 ઑક્ટોબર: પોતાને ઇન્ડિયા અગેન્ટ કરપ્શનની પૂર્વ સહયોગી અને સમાજસેવક અણ્ણા હજારેની ખાસ હોવાની ઓળખ આપનાર 59 વર્ષીય એની કોહલીએ આજે અરવિંદ કેજરીવાલ સહયોગીઓ પર મારઝૂડનો આરોપ લગાવતાં પ્રશાંત ભૂષણાના ઘરે હંગામો મચાવ્યો હતો. મળતી માહિતી મુજબ ગાજિયાબાદ સ્થિત પ્રશાંત ભૂષણના ઘરે ઇન્ડિયા અગેન્ટ કરપ્શનના સહયોગીઓની મીટીંગ ચાલી રહી હતી. આ બેઠકમાં પ્રશાંત ભૂષણ, તેમના પિતા શાંતિ ભૂષણ, અરવિંદ કેજરીવાલ, સંજય સિંહ અને યોગેન્દ્ર યાદવ હાજર હતા. અચાનક જ એની કોહલી ત્યાં પહોંચી ગઇ હતી અને હંગામો મચાવ્યો હતો. વધુ હંગામો મચતાં અરવિંદ કેજરીવાલ તેને અંદર લઇ ગયા હતા.